Дел.број:577

Датум:24.05.2023.

На основу члана 119. став 1. тачка 1) Закона о основама система образовања и васпитања ("Сл. гласник РС", број 88/2017,27/18-др.закон ,10/19, 6/20 и 129/21) , и члана 121.тачка 1. тачка 1) Статута ОШ“Војвода Степа“ из Београда, Школски одбор на седници одржаној дана 24.05.2023. године донео је:

**ПРАВИЛНИК**

**О ПОХВАЉИВАЊУ И НАГРАЂИВАЊУ НАСТАВНИКА И ЗАПОСЛЕНИХ У ОСНОВНОЈ ШКОЛИ ВОЈВОДА СТЕПА**

**I ОПШТЕ ОДРЕДБЕ**

# Члан 1.

Овим Правилником о похваљивању и награђивању наставника и других запослених (у даљем тексту: правилник), уређују се врсте награда запосленима у школи, остварени резултати на основу којих се награде додељују и орган школе који доноси одлуку о додељивању награде.

# Члан 2.

Стваралачки рад запослених у школи на унапређењу образовно-васпитног рада и организацији рада школе, посебно се стимулишу и награђују сразмерно оствареним резултатима таквог рада.

Запослени у школи су дужни да свој посао обављају савесно и непристрасно у складу са Уставом и Законом.

**II ВРСТЕ НАГРАДА**

Наставницима и стручним сарадницима који применом нових теоријских и практичних сазнања из области образовања и васпитања доприносе квалитетнијем образовно-васпитном раду, чији ученици постижу запажене резултате на такмичењима из наставних предмета, који дају свој допринос у организацији школских прослава, такмичења, скупова, раде на маркетиншкој кампањи школе и постижу резултате у ваннаставном раду са ученицима додељују се следеће награде:

* похвале,
* захвалнице за допринос у раду школе,
* књиге,
* увећање дужине годишњег одмора.

# Члан 3.

Наставницима и другим запосленима за остварене резултате рада, број дана за који се може увећати дужина годишњег одмора износи:

* **за остварене изузетне разултате - четири радна дана**, што подразумева:
* да остварује изузетан непосредан контаткт са ученицима, другим запосленима и родитељима ученика;
* пружа помоћ другим запосленима;
* успешно ради у различитим комисијама школе;
* има повећан обим посла и извршава радне задатке пре постављених рокова;
* креативан је у раду и користи савремена средства за рад;
* да његови ученици постижу изузетне резултате у учењу и на такмичењима освајају награде;
* **за врло успешне резултате** - **три радна дана**, што подразумева:
* да поштује ученике, друге запослене и родитеље ученика;
* помаже ученицима у издавању, школског листа, часописа и публикација;
* уређује годишњи извештај школе;
* пружа помоћ другим запосленима;
* испуњава постављене рокове за додељене задатке и успешан је у њима;
* учествује на већини такмичења и културним манифестацијама са ученицима;
* креативан је у раду и користи сва савремена средства за рад;
* да његови ученици постижу резултате у учењу, на такмичењима и ваннаставним активностима освајају похвале и захвалнице;
* **за успешне резултате** - **два радна дана**, што подразумева:
* за савесно залагање и обављање послова свог или другог радног места, уколико су му ти послови додељени налогом директора;
* да поштује ученике, друге запослене и родитеље ученика;
* да ради на културној и јавној делатности школе;
* да користи сва савремена средства за рад;

Запосленом се може увећати годишњи одмор само по једној од напред наведених

категорија.

**III ОРГАНИ ЗА ДОДЕЉИВАЊЕ НАГРАДА**

# Члан 4.

Наставника усмено може похвалити директор школе.

Наставник се похваљује на седници Наставничког већа за успешно реализован наставни процес, угледни час, теоријско предавање или за опште залагање у раду школе.

Иницијативу за награђивање запослених може дати сваки запослени у школи, директор школе, чланови Школског одбора и Ученички парламент.

Предлог за награђивање запослених мора претходно бити изнет на седници Наставничког већа, које се о њему изјашњава.

Наставничко веће је обавезно да предлог размотри и о њему одлучи најкасније у року од 15 дана од дана подношења предлога.

Наставник чији су ученици освојили некo од прва три места на општинском, градском, републичком и међународном такмичењу, на предлог Наставничког већа или неког стручног органа се може похвалити или наградити у складу са могућностима којима располаже школа.

# Члан 5.

На одлуку о додељивању награде може се поднети жалба Школском одбору у року од 15 дана, од дана доношења одлуке.

Жалбу може поднети сваки запослени у школи. Школски одбор дужан је да донесе одлуку по жалби у року од 15 дана од дана достављања жалбе.

**IV ПРЕЛАЗНЕ И ЗАВРШНЕ ОДРЕДБЕ**

# Члан 6.

За све што није регулисано овим Правилником примењиваће се одредбе Посебног колективног уговора за запослене у основним и средњим школама и домовима ученика.

# Члан 7.

О спровођењу одредаба овог Правилника стараће се директор школе и Наставничко веће.

# Члан 8.

Овај правилник ступа на снагу осмог дана од дана објављивања на огласној табли ОШ „Војвода Степа“ у Београду.

Председник Школског одбора:

Весна Пено